ထိရောက်သော သင်ယူမှုအတွက် ဦးဆောင်မှု



ယူနစ် ၄ - ထိရောက်သောသင်ယူမှုအတွက် ဗျူဟာများ

သင်တန်းဆရာလမ်းညွှန်

**ခြုံငုံသုံးသပ်ချက်**

မြန်မာနိုင်ငံရှိ ပညာရေးကျောင်းနှင့် အဖွဲ့အစည်းများ အနေအထားတွင် ထိရောက်သော သင်ယူမှု၏ အသွင်အပြင်ကို လည်းကောင်း၊ ကျောင်းနှင့် အဖွဲ့အစည်း ဦးဆောင်သူများမှ ထိ‌ရောက်သောသင်ယူမှုအပေါ် သဘောထားနှင့် ချဥ်းကပ်ပုံကို သြဇာညောင်းနိုင်ပုံကိုလည်းကောင်း ဤသင်ရိုးပိုင်းတွင် ထည့်သွင်းစဥ်းစားမည်ဖြစ်ပါသည်။

သင်တန်းမှ ထည့်စဥ်းစားမည့် မေးခွန်းများမှာအောက်ပါအတိုင်းဖြစ်ပါသည်။

* မိမိတို့မည်သူ့ကို သင်ကြားပါမည်နည်း
* ထိရောက်သောသင်ယူမှုဟူသည်အဘယ်နည်း
* ထိရောက်သောသင်ယူမှုအတွက် မည်သူတွင်တာဝန်ရှိပါသနည်း
* မိမိတို့အနေအထားတွင် ထိရောက်စွာသင်ယူနိုင်စေရန် မည်သို့သောဦးဆောင်မှုချဥ်းကပ်နည်းနှင့် ဗျူဟာများ သုံးနိုင်ပါမည်နည်း
* ထိရောက်စွာသင်ယူစေနိုင်ရန် ခေါင်းဆောင်များတွင်မည်သည့်ကျွမ်းကျင်မှုများလိုအပ်ပြီး မည်သို့ဖော်ဆောင် နိုင်ပါမည်နည်း။

ယူနစ်ငါးခုမှ **စတုတ္ထ**ယူနစ်ဖြစ်ပါသည်။

၁. ထိရောက်သောသင်ယူမှုဟူသည်အဘယ်နည်း

၂. သင်ယူသူနှင့်စာသင်ခန်းဝန်းကျင်

၃. ထိရောက်သောသင်ယူမှုအတွက်ဦးဆောင်မှု

**၄. ထိရောက်သောသင်ယူမှုအတွက် ဗျူဟာများ**

၅. ထိရောက်သောသင်ယူမှုကို ဦးဆောင်ရန်အတွက် ကျွမ်းကျင်မှုများ

**မာတိကာ**

|  |  |  |
| --- | --- | --- |
| **ကဏ္ဍ** | **သင်ကြားရေးပစ္စည်း** | **ကြာချိန်** |
| ရလဒ်များ | သင်တန်းသားစာအုပ် | ၅ မိနစ် |
| ၄.၁ ထိရောက်သောသင်ယူမှုဗျူဟာများ | သင်တန်းသားစာအုပ် | ၂၀ မိနစ် |
| ၄.၂ လုပ်ငန်းအတတ်ပညာ စဥ်ဆက်မပြတ် ဖွံ့ဖြိုး တိုးတက်မှု အညွှန်းဘောင်  | သင်တန်းသားစာအုပ် ဖြစ်နိုင်လျှင် STEM CPDF  | ၂၀ မိနစ် |
| ၄.၃ ဆရာများအတွက် တတ်ကျွမ်းမှုများ | သင်တန်းသားစာအုပ်ဖြစ်နိုင်လျှင် STEM CPDF | ၂၀ မိနစ် |
| ၄.၄ သင်ရိုးညွှန်းတမ်းနှင့်သင်ရိုးမာတိကာ  | သင်တန်းသားစာအုပ် ဖြစ်နိုင်လျှင်သင်ရိုးညွှန်းတမ်းနှင့်ပစ္စည်းများ | ၂၀ မိနစ် |
| ၄.၅ လုပ်ငန်းအတတ်ပညာ စဥ်ဆက်မပြတ် ဖွံ့ဖြိုး တိုးတက်မှုအတွက် လုပ်ဆောင်ချက်များ - ပို့ချချက်  | သင်တန်းသားစာအုပ် | ၂၀ မိနစ် |
| ၄.၆ ဦးဆောင်မှုကိုပံ့ပိုးခြင်း | သင်တန်းသားစာအုပ် | ၂၀ မိနစ် |
| ၄.၇ ပြန်လည်သုံးသပ်ပြီး အသုံးချပါ  | သင်တန်းသားစာအုပ် | ၁၅ မိနစ် |

# **ရလဒ်များ**

ယူနစ်အဆုံးတွင် သင်တန်းသားများသည် အောက်ပါတို့ကို ဖော်ထုတ်ပြီး ဆွေးနွေးနိုင်ပါမည်။

* သင်ယူမှု စနစ်ကျစေရေး၊ ဝေမျှရေးနှင့် အမြင့်မားဆုံးတတ်မြောက်စေမည့်ဗျူဟာများ (‘ထိရောက်သော သင်ယူမှုကို ပံ့ပိုးမည့်လမ်းကြောင်းငါးသွယ်’)၊ ဤဗျူဟာများကို သုံးသပ်ဆင်ခြင်ကာ မိမိတို့အနေအထားတွင် အကောင်အထည်ဖော်ရန် အစီအစဥ်ဆွဲခြင်း
* ထိုဗျူဟာများကို အကောင်အထည်ဖော်ရာတွင် မိမိတို့၏ အတွေ့အကြုံ၊ မိမိကိုယ်မိမိယုံကြည်မှုရှိနှင့် ဦးစားပေးများ
* ထိရောက်သော **လုပ်ငန်းအတတ်ပညာ စဥ်ဆက်မပြတ် ဖွံ့ဖြိုးတိုးတက်မှု** အညွှန်းဘောင်၏ ရည်မှန်းချက်များ နှင့် ကဏ္ဍများ၊ CPD အညွှန်းဘောင်သည် ထိရောက်သော သင်ယူမှုကို ပံ့ပိုးနိုင်ပုံ
* CPD အညွှန်းဘောင်ကို မိမိတို့အနေအထားတွင်အကောင်အထည်ဖော်ရန် အစီအစဥ်များ
* ဆရာများအတွက် တတ်ကျွမ်းမှုများ၊ ထိုတတ်ကျွမ်းမှုများကို ဆရာများအတွက်တတ်ကျွမ်းမှုစံသတ်မှတ်ချက် အညွှန်းဘောင်(TCSF)တွင် ထိုတတ်ကျွမ်းမှုများကို ထည့်သွင်းပုံနှင့် TCSFကို မိမိတို့အနေအထားတွင် အကောင်အထည်ဖော်ရန် အစီအစဥ်များ
* ထိ‌ရောက်သောသင်ရိုးညွှန်းတမ်း၏ အင်္ဂါရပ်များနှင့် မိမိတို့အနေအထားတွင် သင်ရိုးညွှန်းတမ်းကို သုံးသပ် အကဲဖြတ်ခြင်း
* ဦးဆောင်အဖွဲ့များနှင့် သင်ကြားရေးဝန်ထမ်းများအတွက် **လုပ်ငန်းအတတ်ပညာ စဥ်ဆက်မပြတ် ဖွံ့ဖြိုး တိုးတက်**ရေး လုပ်ဆောင်ချက်များနှင့် ထိုလုပ်ဆောင်ချက်များတွင်ပါဝင်မှု၊ ဦးဆောင်မှုအတွေ့အကြုံ

**သင်ယူမှုရလဒ်များ**

* သင်တန်းခြုံငုံသုံးသပ်ချက်အကျဥ်းကို မိတ်ဆက်ပေးပြီး မေးခွန်းများဖြေဆိုပါ
* ယူနစ်ရလဒ်များကိုရှင်းပြပြီး နားလည်မလည်စစ်ဆေးပါ
* ဤယူနစ်သည် အချက်အလက်များကိုသင်ကြားရန်ထက် သင်ယူမှုနှင့်ဦးဆောင်မှုအကြောင်းကို ပြန်လည် သုံးသပ်မှုကို အားပေးရန်ဖြစ်ကြောင်းထောက်ပြပါ

# ၄.၁ ထိရောက်သောသင်ယူမှုဗျူဟာများ

# **၄.၁ ထိရောက်သောသင်ယူမှုဦးဆောင်မှုဗျူဟာများ**

**၄.၁ ဆွေးနွေးပါ - ထိရောက်သောသင်ယူမှုဗျူဟာများ**

* သင်တန်းသူ/သားများ မိတ်ဆက်စာသားကိုဖတ်ကြပါစေ။
* အဓိကကိစ္စအရပ်ရပ်သည် ယူနစ်တစ်လျှောက်တွင် ပါ၀င်နေသည့်အတွက် ဤအဆင့်တွင် အသေးစိတ် လုပ်ရန် မလိုပါ။
* နှစ်ယောက်တွဲ (သို့) အုပ်စုငယ်များဖွဲ့ပြီး ယူနစ် ၁၊ ၂ နှင့် ၃ တို့မှမိမိတို့၏သင်ယူမှုကို အခြေပြုလျက် ဦးဆောင်သူများအနေဖြင့် မိမိတို့သည် သင်ယူမှုဦးစားပေးရန်၊ သင်ယူမှုဖြစ်ပေါ်သည့် ဝန်းကျင်တစ်ရပ် ဖြစ်စေရန်နှင့် သင်ယူမှုအလေ့အထတစ်ရပ် ဖော်ဆောင်ရေးအတွက် မည်သည့်ဗျူဟာများအသုံးပြုရန် မည်သို့လုပ်‌ဆောင်နိုင်မည်ဖြစ်ကြောင်း စာရင်းပြုစုကြပါစေ။

ဥပမာတစ်ခုပေးထားပါသည် - *ဝန်ထမ်းအားလုံး တက်တက်ကြွကြွပူးပေါင်း သင်ယူရန် အားပေးပါ။*

* လက်တွေ့ကျပြီး ဖြစ်နိုင်ချေရှိသည့် ဗျူဟာများကို ဖော်ထုတ်ကြပါစေ။ ယူနစ်တစ်‌လျှောက် မိမိတို့၏ စာရင်းထဲ ထပ်ထည့်နိုင်သည့် နောက်ထပ်ဗျူဟာများ တွေ့ရပါမည်။
* အဖြေတိုက်ကြပါစေ။ အတွေးအမြင်များ မေးမြန်းဖော်ထုတ်ပါ။

**၄.၁ လုပ်ဆောင်ဖွယ် - ထိရောက်သောသင်ယူမှုကို ပံ့ပိုးမည့် လမ်းကြောင်းငါးသွယ်**

**အဆင့် ၁**

* မိတ်ဆက်စာသားကိုဖတ်ပြီး လမ်းကြောင်းငါးသွယ်ကို ဖော်ထုတ်ကြပါစေ။

**အဆင့် ၂**

* လမ်းကြောင်း ၁-၅ ကို (က)မှ(စ)ထိတွဲပေးကြရန်။

**အဖြေ**

**၅. ပညာရေးဆိုင်ရာနည်းပညာနှင့်ဆန်းသစ်တီထွင်‌မှု**

(က) နည်းပညာပံ့ပိုးမှု (ဥပမာ Zoom သင်တန်း၊ အကာအကွယ်ပေးမှု၊ အွန်လိုင်းလုံခြုံရေး စသည်ဖြင့်)၊ ဒစ်ဂျစ်တယ်အရင်းအမြစ်များ ရှာဖွေခြင်းနှင့် သုံးသပ်အကဲဖြတ်မှု

**၂(က) ဆရာများအတွက် တတ်ကျွမ်းမှုစံသတ်မှတ်ချက် အညွှန်းဘောင်ကို အကောင်အထည်ဖော်ခြင်း**

(ခ) ထိရောက်သောဆရာ/မတစ်ဦး၏ စရိုက်လက္ခဏာနှင့်စွမ်းရည်၊ ယင်းတို့ကို စာသင်ခန်းအတွင်း ထုတ်ဖော် ပြသနိုင်ပုံနှင့် ဖွံ့ဖြိုးတိုးတက်မှု၊ စောင့်ကြည့်လေ့လာမှုနှင့် သုံးသပ်အကဲဖြတ်မှုတို့အတွက် သုံးနိုင်ပုံအပေါ် သတိမူမှု မြှင့်တင်ခြင်း

**၁. စွမ်းရည်တည်ဆောက်မှုနှင့်ဖွံ့ဖြိုးရေး**

(ဂ) အစဥ်အလာအရ စီမံခန့်ခွဲမှုနှင့်ကွပ်ကဲမှုကိုကျော်လွန်လျက် ဦးဆောင်မှုကဏ္ဍရယူခြင်း၊ ထိရောက်သောသင်ယူမှု ယဥ်ကျေးမှုတစ်ရပ်ဖော်ဆောင်ခြင်း၊ မိမိတို့ဦးဆောင်သော ဝန်ထမ်းများအား ဦးဆောင်မှုကဏ္ဍကို ဖော်ဆောင် အပ်နှင်းခြင်း၊ ဦးဆောင်အဖွဲ့များအတွက် **လုပ်ငန်းအတတ်ပညာ စဥ်ဆက်မပြတ် ဖွံ့ဖြိုးတိုးတက်မှု**

**၄. သုတေသနနှင့်သင်ယူမှု**

(ဃ) လုပ်ဆောင်မှုသုတေသနအတွက် စတင်လုပ်ကိုင်မှုများအပေါ် သတိမူမှုမြှင့်တင်ခြင်း၊ အကောင်အထည်ဖော်ခြင်း နှင့် ပေါက်မြောက်အောင်မြင်ခြင်း

**၃.** လုပ်ငန်းအတတ်ပညာ စဥ်ဆက်မပြတ် ဖွံ့ဖြိုးတိုးတက်မှု

(င) ဆရာ/မများ၊ သင်တန်းဆရာ/မများကို (လုပ်ငန်းတူ အစု အဖွဲ့များအပါအဝင်)အတူတကွပူးပေါင်းဆောင်ရွက်ရန် အားပေးခြင်း၊ တိုက်ရိုက်မျက်နှာချင်းဆိုင်နှင့်အွန်လိုင်း သင်တန်းပေးခြင်း၊ တစ်သီးပုဂ္ဂလနှင့် **လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု**အတွက် မိမိတို့ကိုယ်တိုင် တက်ကြွသည့်ချဥ်းကပ်နည်းသုံးခြင်းတို့ဖြင့် ထိ‌ရောက်သော သင်ယူမှုကို ပံ့ပိုးခြင်း

**၂(ခ) သင်ရိုးညွှန်းတမ်းသစ်ကိုအကောင်အထည်ဖော်ခြင်း**

(စ) ချဥ်းကပ်နည်းအသစ်၊ သင်ရိုးမာတိကာအသစ်နှင့် သင်ကြား/သင်ယူရေးအတွက် ပစ္စည်းပစ္စယများကိုနားလည် အသုံးချခြင်း

**၄.၁ လုပ်ဆောင်ဖွယ် - အဆင့် ၃**

တစ်ဦးချင်းလုပ်စေပြီး အောက်ပါတို့ကိုဖော်ထုတ်စေပါ။

(က) လမ်းကြောင်းတစ်ခု (သို့) တစ်ခုထက်ပို၍ ပါဝင်လုပ်ဆောင်သည့် မိမိတို့၏အတွေ့အကြုံ

(ခ) မိမိတို့၏အနေအထားအတွင် မည်သည့်လမ်းကြောင်းက အရေးအကြီးဆုံး၊ အကိုက်ညီဆုံးဖြစ်ကြောင်း၊ မိမိတို့ အနေအထားနှင့် မကိုက်ညီသော လမ်းကြောင်းများ

(ဂ) မိမိတို့လုပ်ကိုင်သည့် အနေအထားတွင် မိမိတို့ ယုံကြည်စိတ်ချမှု အများဆုံး/အနည်းဆုံး ဖြစ်သည့် လမ်းကြောင်းများ

**ဆက်လက်ဖတ်ရှုရန်**

တက်ရောက်သူများအတွက် **TREE ဦးဆောင်အဖွဲ့များ - ထိရောက်သောသင်ယူမှုယဥ်ကျေးမှုဖန်တီးခြင်း** စာတမ်းကို ရည်ညွှန်းပါ။

# **၄.၂ လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု အညွှန်းဘောင်**

**၄.၂ ဆွေးနွေးပါ -** လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု**ဘောင်**

**အဆင့် ၁ -** **လုပ်ငန်းအတတ်ပညာ စဥ်ဆက်မပြတ် ဖွံ့ဖြိုးတိုးတက်မှု**

* CPD ၏ရည်ရွယ်ချက်နှင့် **လုပ်ငန်းအတတ်ပညာစဥ်ဆက်မပြတ်ဖွံ့ဖြိုးတိုးတက်**မှုအညွှန်းဘောင် ရည်ရွယ် ချက်ကို ဖော်ပြသည့် STEM CPDF ကောက်နုတ်ချက်ကိုဖတ်ကြပါစေ။

.

**အဆင့် ၂ - သင့်အနေအထားရှိ CPDF**

* နှစ်ယောက်တွဲ (သို့) အုပ်စုဖွဲ့ကာ သင်တန်းသူ/သားတို့အနေအထားတွင် **လုပ်ငန်းအတတ်ပညာ စဥ်ဆက် မပြတ် ဖွံ့ဖြိုးတိုးတက်**မှုအညွှန်းဘောင်ဖြင့် လုပ်ကိုင်ဖူးသည့် အတွေ့အကြုံနှင့် သတိမူမိပြီးသားအရာများ နှီးနှောကြပါစေ။
* တက်ရောက်သူတို့၏ သတိမူမိသည့်အရာများ အတွေ့အကြုံများကို မေးမြန်းဖော်ထုတ်ပါ။

**၄.၂ လုပ်ဆောင်ဖွယ် -** လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု အညွှန်းဘောင်**တွင် မည်သည်တို့ပါရှိ ပါသနည်း**

**အဆင့် ၁ - ‌** လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု အညွှန်းဘောင် **- ရည်မှန်းချက်များ**

* CPDFတစ်ခု၏ ရည်မှန်းချက်များကို ဖတ်ရှုကြပါစေ။ ရည်မှန်းချက်ကို ရှင်းရှင်းလင်းလင်း ဖော်ပြခြင်းသည် CPDF စာရွက်စာတမ်း၏ တစ်စိတ်တစ်ပိုင်းဖြစ်ကြောင်း ရှင်းပြပါ။

**အဆင့် ၂ - ‌** လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု အညွှန်းဘောင် **- အစိတ်အပိုင်းများ**

* ဥပမာ ၁၊ ၃၊ ၆ နှင့် ၉ တို့ကိုဖတ်စေပြီး ၎င်းတို့သည် CPDF၏ အစိတ်အပိုင်းများဖြစ်ကြောင်းရှင်းပြပါ။
* CPDFတွင်ပါဝင်နိုင်မည့် အခြားအစိတ်အပိုင်းများကိုလည်း ဖော်ထုတ်ကြပါစေ။
* သင်တန်းသူ/သားတို့ အဖြေတိုက်ကြပါမည်။ အတွေးအမြင်များကို မေးမြန်းဖော်ထုတ်ပါ။

**အကြံပြု အဖြေ**

မှတ်ချက်။ ။ CPDF တွင် အမှန်တကယ်ပါဝင်သည့်အကြောင်းအရာများသည် အနေအထားတစ်ခုနှင့်တစ်ခု ကွဲပြားနိုင်ပါသည်။ မည်သည့်အဖြေမဆို ဆီလျော်လျှင်လက်ခံပါ။

**အကြံပြုအပ်သည့်အဖြေများမှာ**

*၁. CPD အဓိပ္ပါယ်ဖွင့်ဆိုချက်နှင့် အဘယ်ကြောင့်အရေးကြီးကြောင်းဖော်ပြချက်*

၂. CPD၏မရှိမဖြစ်အင်္ဂါရပ်များ ဖော်ပြချက်

၃. *CPDFအတွက် ရည်မှန်းချက်များနှင့်ပန်းတိုင်များကို ရှင်းရှင်းလင်းလင်းဖော်ပြချက်*

၄. CPD စီစဥ်မည့်ပုံကိုဖော်ပြချက်

၅. မျှော်လင့်ချက်များကို အဓိပ္ပါယ်ဖွင့်ဆိုခြင်း - CPDမှာပါဝင်ခြင်းဖြင့် သင်တန်းသူ/သားတို့ ရရှိရန်မျှော်လင့်ထားသည့် တတ်ကျွမ်းမှုများနှင့် ပြည့်မီရမည့် စံသတ်မှတ်ချက်များ

*၆. CPD က ဖြည့်ဆည်းမည့် လိုအပ်ချက်များကို ဖော်ထုတ်မှု*

၇. CPDကိုပံ့ပိုး/အားပေးသည့်အမျိုးသားအဆင့်မူဝါဒများကို တင်ပြခြင်း

၈. CPDအတွက် တိကျပြီး ဆက်စပ်အခြေအနေနှင့် ဆက်နွယ်သည့်လုပ်ဆောင်ချက်များကို အကြံပြုချက်များ

၉. *CPDကိုမှတ်တမ်းတင်ခြင်း၊ စောင့်ကြည့်လေ့လာခြင်း၊ တက်‌ရောက်သူများအား စိစစ်ခြင်းနှင့် သုံးသပ်အကဲဖြတ်ခြင်းတို့ကို ပံ့ပိုးရန် နည်းလမ်းများကို အကြံပြုချက်များ*

၁၀. ပါဝင်သူတိုင်း၏တာဝန်များကို ဖော်ပြချက်များ

**ဆက်လက်ဖတ်ရှုရန်**

# ယူနစ်နောက်ဆက်တွဲ ၁ မှ လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု အညွှန်း[**ဘောင်ဟူသည် အဘယ်နည်း** ဆောင်းပါးကိုဖတ်ရန်ရည်ညွှန်းပါ။](#_Toc72787352)

**၄.၃ ဆရာများအတွက် တတ်ကျွမ်းမှုများ**

**၄.၃ ဆွေးနွေးပါ - ဆရာ/မတို့ မည်သည့်တတ်ကျွမ်းမှုများ လိုအပ်ပါသနည်း**

**အဆင့် ၁ - ဆရာများအတွက် တတ်ကျွမ်းမှုများ**

* **ဆရာများအတွက် တတ်ကျွမ်းမှု**ကို သင်တန်းသူ/သားများမည်သို့နားလည်ကြောင်းမေးပါ။
* **ဆရာများအတွက် တတ်ကျွမ်းမှုများ**ကို အဓိပ္ပါယ်ဖွင့်ဆိုသည့် မိတ်ဆက်စာသားကိုဖတ်ကြပါစေ။

**အဆင့် ၂ - တတ်ကျွမ်းမှုများကို ပိုင်းခြးစိတ်ဖြာသုံးသပ်ခြင်း**

* တတ်ကျွမ်းမှု (က)မှ(ဇ)ထိ မည်သည်က အသိပညာ၊ မည်သည်က ကျွမ်းကျင်မှု၊ မည်သည်က သဘောထား များနှင့် အဓိကဆက်စပ်နေကြောင်း ဆုံးဖြတ်ကြပါစေ။

**အဖြေ**

(က)မှ(ဇ)ထိ အသိပညာ/ကျွမ်းကျင်မှု/သဘောထားများ ရော‌နှောပါရှိသောကြောင့် အဖြေမျိုးစုံ ရှိနိုင်ပါသည်။ ဆီလျော်သည့် မည်သည့်အဖြေကိုမဆိုလက်ခံပြီး သင်တန်းသူ/သားတို့ အဖြေအကြောင်းပြပုံကို အဓိကထားပါ။

 **အကြံပြုအပ်သည့်အဖြေများမှာ**

|  |  |
| --- | --- |
| (က) ကျောင်းသားများ မည်သို့သင်ယူသည်ကိုရှင်းပြသည့် သီအိုရီအမျိုးမျိုးကို နားလည်သဘောပေါက်ကြောင်းပြသသည်။ | အသိပညာအဓိက |
| (ခ) သင်ကြားသင်ယူမှုဆိုင်ရာနည်းဗျူဟာ အမျိုးမျိုး နှင့် ရင်းမြစ်အမျိုးမျိုးကို ဆီလျော်စွာ အသုံးပြုနိုင်မှုအား နားလည်သဘောပေါက်ကြောင်း ပြသသည်။ | အသိပညာအဓိက |
| (ဂ) ဘာသာရပ်ဆိုင်ရာ အသိသညာများနှင့် အကြောင်းအရာများကို ရှင်းလင်း စွာနှင့် [တပည့်များအား] ကိုယ်ရောစိတ်ပါ ပါ၀င်ဆောင်ရွက်မှုရှိအောင် သင်ကြားနိုင်စွမ်းရှိကြောင်း ပြသည်။ | ကျွမ်းကျင်မှုအဓိက |
| (ဃ) ကျောင်းသားများ၏ သင်ယူနိုင်မှုစွမ်းရည်၊ အတွေ့အကြုံများနှင့် ကိုက်ညီ သော သင်ပြမှုပုံစံကို ကောင်းကောင်းအစီအစဥ်ဆွဲ ကောင်းမွန်စွာ ရေးဆွဲ ပြင်ဆင်နိုင်ကြောင်း ပြသည်။ | ကျွမ်းကျင်မှုအဓိက |
| (င) ကျောင်းသားအားလုံးအတွက် ဘေးကင်းလုံခြုံမှုရှိပြီး ထိရောက်မှုရှိသော သင်ယူမှုဝန်းကျင်ကို ဖန်တီးနိုင်စွမ်း ရှိကြောင်း ပြသည်။ | ကျွမ်းကျင်မှုနှင့်သဘောထား |
| (စ) ကျောင်းသားများ၏အပြုအမူများကို စီမံခန့်ခွဲရန် နည်းဗျူဟာများသုံး၍ ဖြေရှင်းနိုင်စွမ်းရှိကြောင်း ပြသည်။ | ကျွမ်းကျင်မှုအဓိက၊ သဘောထားလည်းဖြစ်နိုင်သည် |
| (ဆ) မြန်မာတို့၏ထုံးတမ်းစဥ်လာအရ စံနမူနာပြ ပုဂ္ဂိုလ်ဖြစ်သည့် ဆရာ တစ်ယောက်တွင်ရှိရမည့် တန်ဖိုးထားမှုများနှင့် သဘောထားများကို လက်ခံ ကျင့်သုံးနိုင်ကြောင်း ပြသနိုင်သည်။ | သဘောထားအဓိက |
| (ဇ) ဆရာအဖြစ် အသက်မွေး၀မ်း‌ကျောင်းပြုရာတွင် မိမိ၏ လက်တွေ့ သင်ကြားမှုများအား လွှမ်းမိုးနေသော နောက်ခံစိတ်ကူးအတွေးအခေါ်များကို နားလည်ကြောင်းပြသသည်။ | အသိပညာအဓိက |

**၄.၃ ဆွေးနွေးပါ - အဆင့် ၃ နောက်ထပ်တတ်ကျွမ်းမှုများ**

* ထိရောက်သောဆရာ/မက ပြသသည့် အခြားတတ်ကျွမ်းမှုများကို ဖော်ထုတ်ပြီး ထပ်ထည့်ကြပါစေ။

**၄.၃ လုပ်ဆောင်ဖွယ် - ဆရာများအတွက်တတ်ကျွမ်းမှု စံသတ်မှတ်ချက် အညွှန်းဘောင်**

**အဆင့် ၁**

* နောက်ဆက်တွဲ ၂ - ဆရာများအတွက်တတ်ကျွမ်းမှု စံသတ်မှတ်ချက်အညွှန်းဘောင် နမူနာ၊ အခြေခံပညာ အတွက် STEMTCSF ကို ဖတ်ရှုပြီး မေးခွန်းများဖြေဆိုရန်။

**အဖြေ**

|  |  |
| --- | --- |
| ၁. ပညာရပ်နယ်ပယ်ဘယ်နှစ်ခုရှိပါသနည်း။ | လေးခု |
| ၂. မည်သည့်နယ်ပယ်သည် ကျွမ်းကျင်မှုနှင့် သက်ဆိုင်ပါ သနည်း။  | နယ်ပယ်(ခ) |
| ၃. မည်သည့်နယ်ပယ်သည် ပညာရေးဆိုင်ရာနည်းပညာနှင့် သက်ဆိုင် ပါသနည်း။ | နယ်ပယ်(က) |
| ၄. မည်သည့်နယ်ပယ်သည် ဆရာများ (နှင့်ဆရာအတတ်သင် ဆရာ/မများ)ကို လက်တွဲလုပ်ကိုင်ရန်နှင့် ပူးပေါင်းဆောင်ရွက် ရန် တိုက်တွန်းပါသနည်း။ | နယ်ပယ်(ဃ) |
| ၅. မည်သည့်နယ်ပယ်တွင် မတူကွဲပြားခြားနားမှုနှင့် သင်ယူသူ များ၏ ယဥ်ကျေးမှုကို လေးစားခြင်းတို့ ပါဝင်ပါသနည်း။  | နယ်ပယ်(င) |

**အဆင့် ၂ -** **ဆရာများအတွက် တတ်ကျွမ်းမှု စံသတ်မှတ်ချက် အညွှန်းဘောင်ကို အဘယ်ကြောင့်သုံးသင့်ပါသနည်း**

* ဆရာများအတွက် တတ်ကျွမ်းမှု စံသတ်မှတ်ချက် အညွှန်းဘောင်ကို **ရည်ရွယ်ချက်အမျိုးမျိုး**ဖြင့်သုံးနိုင်ပြီး **ဗျူဟာမျိုးစုံ‌**ကိုဖော်ဆောင်နိုင်သည့် **စာရွက်စာတမ်း**ဖြစ်ကြောင်း ရှင်းပြပါ။
* ပေးထားသည့် ဆရာများအတွက်တတ်ကျွမ်းမှုစံသတ်မှတ်ချက် အညွှန်းဘောင် ရည်ရွယ်ချက်များကို ဖတ်ကြ ပါစေ။
* နှစ်ယောက်တွဲ(သို့)အုပ်စုဖွဲ့ကာ ဆရာများအတွက်တတ်ကျွမ်းမှုစံသတ်မှတ်ချက် အညွှန်းဘောင်ကို သုံးနိုင်မည့် အခြားနည်းများ ဖော်ထုတ်ကြပါစေ။ အတွေးအမြင်များကို မေးမြန်းဖော်ထုတ်ပါ။

**ဆက်လက်ဖတ်ရှုရန်**

* ဤယူနစ် နောက်ဆက်တွဲ ၂ STEM လက်တွေ့စာအုပ်ကိုမှီငြမ်းထားသော အခြေခံပညာအတွက် TCSF ကို သင်တန်းသားများအား ရည်ညွှန်းပါ။ မိမိတို့၏အဖြေများကို ယှဥ်ကြည့်စေပါ။
* ယူနစ်ဆက်လက်ဖတ်ရှုရန်စာရင်းတွင်ပေးထားသည့် ၂၀၁၇ ခုနှစ် ဆရာများအတွက်တတ်ကျွမ်းမှု စံသတ်မှတ် ချက် အညွှန်းဘောင် (TCSF) တွင် နောက်ထပ်အချက်အလက်များ တွေ့နိုင်ကြောင်းပြောပြပါ။

**၄.၄ သင်ရိုးညွှန်းတမ်းနှင့်သင်ရိုးမာတိကာ**

**၄.၄ ဆွေးနွေးပါ - ထိရောက်သော သင်ရိုးညွှန်းတမ်းနှင့်သင်ရိုးမာတိကာသည် မည်သည့်အင်္ဂါရပ်များ ရှိကြပါသနည်း**

**အဆင့် ၁**

* (က)မှ(ဂ)ကို အဓိပ္ပါယ်ဖွင့်ဆိုချက် ၁-၃ ဖြင့်တွဲပေးကြပါစေ။ အဖြေကိုမေးမြန်းဖော်ထုတ်ပါ။
* သင်ရိုးညွှန်းတမ်း၊ သင်ရိုးမာတိကာနှင့် သင်ကြားရေးပစ္စည်းအသစ် မိတ်ဆက်သည့် အတွေ့အကြုံ ရှိမရှိ မေးမြန်းပါ။

**အဖြေ**

|  |  |
| --- | --- |
| **၁ သင်ရိုးညွှန်းတမ်း** | (ဂ) ပညာရေးကျောင်းတစ်‌ကျောင်းအတွက် ဘာသာရပ်အစုံ သို့မဟုတ် သင်တန်းတစ်ခု အတွင်းရှိ ဘာသာရပ်အစုံ |
| **၂. သင်ရိုးမာတိကာ** | (ခ) သင်ရိုးညွှန်းတမ်းပါအကြောင်းအရာ၊ သင်ပြမည့်အစဥ်၊ သင်ကြားသင်ယူမှုအကြောင်း ယုံကြည်မှုဆိုင်ရာအဆိုများ ဖော်ပြလေ့ရှိသည့် စာရွက်စာတမ်း |
| **၃.သင်ကြားရေးပစ္စည်း** | (က) သင်ကြားသင်ယူမှုကို ပံ့ပိုးသည့် ကျောင်းသားကိုင်သင်တန်းစာအုပ်နှင့် ဆရာ လမ်းညွှန်စာအုပ် အပါအဝင် အရင်းအမြစ်များ |

**အဆင့် ၂**

* သင်တန်းသူ/သားတို့အနေအထား၌ ထိရောက်သော သင်ရိုးညွှန်းတမ်း/မာတိကာ အင်္ဂါရပ်များအကြောင်းတွေးကြရန်။
* ဥပမာတစ်ခုနှစ်ခုမေးမြန်းဖော်ထုတ်ပါ။ အုပ်စုငယ်ဖွဲ့ပြီး အင်္ဂါရပ်စာရင်းပြုကြပါစေ။
* အတွေးအမြင်များ မေးမြန်းဖော်ထုတ်ပြီး တုံ့ပြန်ဖြေကြားပါ။

**အဖြေ**

**လုပ်ဆောင်ချက် ၄.၄ လုပ်ဆောင်ဖွယ် - မိမိသင်ရိုးညွှန်းတမ်းနှင့်သင်ရိုးမာတိကာကို သုံးသပ်အကဲဖြတ်ခြင်း**

လုပ်ဆောင်ချက် ၄.၄ လုပ်ဆောင်ဖွယ်တွင် STEM သင်ကြားရေးပစ္စည်းများ (၂၀၁၉)မှ ဖော်ထုတ်ထားသည့် အင်္ဂါရပ်များ ပေးထားသည်။

**အဆင့် ၁ သုံးသပ်အကဲဖြတ်မှုအတွက်စံသတ်မှတ်ချက်များ**

* သင်ရိုးညွှန်းတမ်း၊ သင်ရိုးမာတိကာနှင့်သင်ကြားရေးပစ္စည်းများ၏ အင်္ဂါရပ်များစာရင်းကိုဖတ်ကြပါစေ။
* STEM သင်ကြားရေးပစ္စည်းများ (၂၀၁၉)ကို ရေးသားပြုစုသူများက ဖော်ထုတ်ထားသည့် အင်္ဂါရပ်များ ဖြစ်ကြောင်း ရှင်းပြပါ။
* သင်တန်းသူ/သားများအတွက် အသစ်အဆန်းဖြစ်နေမည့် အတွေးအမြင်များဆွေးနွေးပါ။

**အဆင့် ၂ သုံးသပ်အကဲဖြတ်ခြင်း**

* နှစ်ယောက်တွဲ(သို့)အုပ်စုငယ်များ ဖွဲ့ပေးပါ။
* မိမိတို့လုပ်ငန်းခွင်နှင့်ကိုက်ညီသော သင်ရိုးညွှန်းတမ်း၊ သင်ရိုးမာတိကာ (သို့) ကျောင်းသားကိုင်စာအုပ်/ဆရာ လမ်းညွှန်စာအုပ်အကြောင်းသင်တန်းသူ/သားတို့တွေးကြပါစေ။ ဖြစ်နိုင်လျှင် မိမိတို့တွင်ရှိသည့်ဆီလျော်သည့် စာရွက်စာတမ်းများကို လုပ်ဆောင်ချက်လုပ်နေစဥ် ကြည့်ကြပါစေ။
* စာရွက်စာတမ်းများရှိ အကြောင်းအရာများကို အဆင့် ၂ တွင်ပေးထားသည့် အင်္ဂါများမည်မျှထင်ဟပ်ကြောင်း ဆန်းစစ်ကြရန် ပြောပါ။
* တိုးတက်ရန်လိုသေးသည့် နယ်ပယ်များကို သင်တန်းသူ/သားများ ဖော်ထုတ်ကြပါစေ။
* မိမိတို့သုံးနေသည့် သင်ရိုးညွှန်းတမ်း၊ သင်ရိုးမာတိကာ(သို့)ကျောင်းသားကိုင်စာအုပ်/ဆရာလမ်းညွှန်စာအုပ် အပေါ် သင်တန်းသူ/သားတို့၏ မှတ်ချက်ကို မေးမြန်းဖော်ထုတ်ပါ။

သင်ရိုးညွှန်းတမ်း/သင်ရိုးမာတိကာ/သင်ကြားရေးပစ္စည်းများကို ပြည့်ပြည့်ဝဝသုံးသပ်အကဲဖြတ်ရန်မှာ ရှည်လျားသည့် လုပ်ငန်း ဖြစ်သောကြောင့် အတန်းချိန်တွင်း ပြီးအောင်လုပ်နိုင်ချင်မှလုပ်နိုင်ပါမည်။

**အတန်းချိန်အတွင်း လုပ်ဆောင်ချက်ချမှတ်ကာ၊ ကနဦးတုံ့ပြန်မှုကိုနှီးနှော၊ အတန်းပြီးလျှင် နောက်ထပ်သုံးသပ် အကဲဖြတ်မှုများ လုပ်နိုင်သည့် နောက်ဆက်တွဲအလုပ်အဖြစ် လိုက်လျောညီထွေ ပြောင်းလဲနိုင်ပါသည်။**

**၄.၅** လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်မှု **လုပ်ဆောင်ချက်များ - ပို့ချခြင်း**

**၄.၅ ဆွေးနွေးပါ - CPD လုပ်ဆောင်ချက်များ**

**အဆင့် ၁**

* CPD ဥပမာသုံးခုကို ဖတ်ကြပါစေ။
* ဥပမာသုံးခုကို သင်တန်းသူ/သားများနှင့် ဆွေးနွေးပါ။

**အဆင့် ၂**

* နှစ်ယောက်တွဲ(သို့)အုပ်စုငယ်များ ဖွဲ့ပေးပါ။
* မိမိတို့လုပ်ငန်းခွင်နှင့်ကိုက်ညီသော CPDအမျိုးအစား များနိုင်သလောက်များများ စဥ်းစားကြပါစေ။
* ဥပမာနှစ်ခုသုံးခု မေးမြန်းဖော်ထုတ်ပါ။
* သင်တန်းသူ/သားတို့ CPD လုပ်ဆောင်ချက် များနိုင်သလောက်များများ အတူတူရေးကြပါစေ။
* လုပ်ဖော်ကိုင်ဖက်များနှင့် နှစ်ယောက်တွဲ(သို့)အုပ်စုလိုက် ဝေမျှကြပါစေ။
* ရေးထားသည့် လုပ်ဆောင်ချက်များမှ မည်သည်က သင်တန်းသူ/သားတို့၏ လုပ်ငန်းခွင်အခြေအနေအတွက် အထိရောက်ဆုံး ဖြစ်ကြောင်း ဖော်ထုတ်ကြပါစေ။

မပြည့်စုံသော်လည်း CPD လုပ်ဆောင်ချက်အမျိုးမျိုးကို လုပ်ဆောင်ဖွယ် ၄.၄ တွင်ပေးထားပါသည်။

**ဆက်လက်ဖတ်ရှုရန်**

နောက်ဆက်တွဲ ၄ - CPD လုပ်ဆောင်ချက်များအတွက် လမ်းညွှန်ချက်များ (STEM CPDF ကိုမှီငြမ်းသည်)ကို သင်တန်းသားများအား ရည်ညွှန်းပါ။ အတန်းပြီးလျှင် ဆက်ဖတ်နိုင်ပါသည်။

**၄.၅ လုပ်ဆောင်ဖွယ် - မိမိလုပ်ငန်းခွင်မှ CPD**

တစ်ဦးချင်းလုပ်ဆောင်ကြပါစေ။

အောက်ပါတို့ဖြစ်ခဲ့လျှင် CPDလုပ်ဆောင်ချက်ဇယားဖြည့်ကြပါမည်။

* CPDကို မိမိတို့လုပ်ငန်းခွင်တွင် စလုပ်ခဲ့လျှင်
* CPDကို ခေါင်းဆောင်/တင်ပြသူ/သင်တန်းပေးသူ/အနီးကပ်လမ်းညွှန်သူအဖြစ် ကိုယ်တိုင်တွေ့ကြုံဖူးလျှင်
* CPD ကို ပါ၀င်တက်ရောက်သူအဖြစ် ကိုယ်တိုင်တွေ့ကြုံဖူးလျှင်
* CPDကို မိမိတို့လုပ်ငန်းခွင်တွင် မဆောင်ရွက်ရသေးသော်လည်း အကောင်အထည်ဖော်စေလိုလျှင်
* မိမိတို့လုပ်ငန်းခွင်နှင့် CPD လုပ်ငန်း ကိုက်ညီသည်ဟု မထင်မြင်ကြလျှင်

သင်တန်းသူ/သားတစ်ဦးနှင့်တစ်ဦးအဖြေကွဲပြားနိုင်ပါသည်။

အတွေးအမြင်များဖလှယ်ကြပါစေ။

သင့်တော်သလိုမှတ်ချက်ပေးပါ။

**၄.၆ ဦးဆောင်မှုကိုပံ့ပိုးခြင်း**

**၄.၆ ဆွေးနွေးပါ - ထိရောက်သောသင်ယူမှုကိုဦးဆောင်မှုအတွက် CPD**

ဤလုပ်ဆောင်ချက်သည် သင်တန်းသူ/သားတို့ ဦးဆောင်ခြင်း၊ စီစဥ်ခြင်းမပြုဘဲ မိမိတို့ကိုယ်တိုင်ကိုယ်ကျ ပါ၀င် လုပ်ဆောင်သည့် နယ်ပယ်တစ်ရပ်နှင့်သက်ဆိုင်ပါသည်။ ထိုနယ်ပယ်သည် ဦးဆောင်အဖွဲ့များအတွက် စွမ်းဆောင်ရည် တည်ဆောက်ခြင်းဖြစ်ပါသည်။ ၄.၆ ဆွေးနွေးမှုတွင် သင်တန်းသူ/သားတို့က CPDလုပ်ငန်းများတွင်လည်းကောင်း၊ ဤသင်တန်းပုံစံချမှတ်ရာတွင်လည်းကောင်း မည်မျှပါဝင်ဖူးကြောင်း မှတ်ချက်ပေးစေပါသည်။ ၄.၆ လုပ်ဆောင် ချက်တွင် သင်တန်းသူ/သားတို့၏ CPDအစီအစဥ်များ ဦးစားပေးချမှတ်စေပါသည်။

**အဆင့် ၁**

* ဦးဆောင်အဖွဲ့အတွက် စတင်လုပ်မည့်CPDလုပ်ငန်းများကို ဖတ်ကြပါစေ။

**အဆင့် ၂**

* ယနေ့တိုင် သင်တန်းသူ/သားတို့ ပါဝင်လုပ်ဆောင်မှုအကြောင်းဇယားကိုဖြည့်ကြပါစေ။
* အတွေ့အကြုံများ ဖလှယ်ကြပါစေ။

**အဆင့် ၃**

* ထိရောက်သောသင်ယူမှုအတွက် ဦးဆောင်မှုသင်တန်းအကြောင်းမေးခွန်းများကို ဖတ်ရှုဖြေဆိုကြပါစေ။
* အတွေးအမြင်များကို နှိုင်းယှဥ်ပြီး မှတ်သားကြပါစေ။ (ဥပမာ Chat တွင်)
* တုံ့ပြန်ဖြေကြားကြပါစေ။

**၄.၆ လုပ်ဆောင်ဖွယ် - အဓိကနယ်ပယ်များ**

* STEM CPDF မှအကြံပြုထားသည့်အတိုင်း CPD မှ ဖြည့်ဆည်း‌ပေးရမည့် ခေါင်းစဥ်/ကျွမ်းကျင်မှုများ (က) မှ (ည)ထိ သင်တန်းသူ/သားတို့ ဖတ်ကြပါမည်။
* တစ်ဦးချင်းလုပ်ဆောင်ပြီး သင်တန်းသားစာအုပ်တွင်‌ပေးထားသည့်အတိုင်း နယ်ပယ်တစ်ခုကို ၁ မှတ်မှ ၄ မှတ် ထိ ပေးပါ။
* အတွေးအမြင်များနှိုင်းယှဥ်ကြပါစေ။
* တုံ့ပြန်ဖြေကြားကြရန် - သင်တန်းသူ/သားတို့ နိုင်နင်းသည်ဟု မိမိကိုယ်မိမိမထင်သေးသော နယ်ပယ်များကို ဖော်ထုတ်ခိုင်းမည်ဖြစ်သောကြောင့် လိမာစွာပြောဆိုဆက်ဆံပါ။

**၄.၇ ပြန်လည်သုံးသပ်ပြီး အသုံးချပါ**

ယူနစ်အတွင်းဆွေးနွေးခဲ့သည့် ဗျူဟာများကို အနှစ်ချုပ်ရန်နှင့် သင်တန်းသူ/သားတို့လုပ်ငန်းခွင်တွင် ဗျူဟာများ စတင်မိတ်ဆက်နိုင်ရေး လုပ်ငန်းအစီအစဥ်စတင်ဆွဲရေးအတွက် အခြေခံပေးရန် ဤလုပ်ဆောင်ချက်က ရည်သန် ပါသည်။ အတန်းချိန်အတွင်း အကုန်ပြီးနိုင်မည်ဟု မသတ်မှတ်ထားပါ။ နောက်ဆက်တွဲလုပ်ဆောင်ချက်အနေဖြင့် အလွယ်တကူပြောင်းလဲလုပ်နိုင်ပါသည်။

* လုပ်ငန်းခွင် အနေအထား တူသူများပါဝင်သည့် အုပ်စုငယ်အသီးသီး ဖွဲ့ပေးပါ။
* သင်ကြားမှု စနစ်ကျစေရေး၊ ဝေမျှရေးနှင့် အမြင့်မားဆုံးတတ်မြောက်စေမည့်ဗျူဟာများအကြောင်း ဖတ်ကြပါစေ။
* မိမိတို့လုပ်ငန်းခွင်တွင် ဗျူဟာများကို အကောင်အထည်ဖော်ပြီးသည့် အတိုင်းအတာ၊ အနာဂတ်အတွက် အစီအစဥ်နှင့် ဦးစားပေးစရာများကို ဆွေးနွေးမှတ်တမ်းတင်ပါစေ။
* ဖြစ်နိုင်လျှင် လုပ်ဖော်ကိုင်ဖက်များနှင့် သုံးသပ်ချက်များ ဝေမျှကြပါစေ။
* လုပ်ဆောင်ချက်မှာ ‘ဆက်လုပ်ရမည့်လုပ်ငန်း’ဖြစ်ကြောင်း၊ သင်တန်းသူ/သားတို့၏ကျောင်းတွင် လုပ်မည့် အစီအစဥ်များအတွက် အခြေခံဖြစ်ကြောင်း သတိပေးပါ။

#

**ဆက်လက်ဖတ်ရှုရန်နှင့်ကျမ်းကိုး**

**1 Key documents**

STEM (2017) Teacher Competency Standards Framework (TCSF)

Available online at:

[www.lextutor.ca/myanmar/TCSF\_v2.pdf](http://www.lextutor.ca/myanmar/TCSF_v2.pdf)

STEM (2019) Student Teacher Textbook Year 1: Preface

STEM (2019) Year 1 Practicum Booklet

STEM (2019) Continuous Professional Development Framework

TREE Project (2019) Leadership Teams: Creating a Culture of Effective Learning

**2 Academic sources**

Kennedy, A. (2006) Models of Continuing Professional Development: a Framework for Analysis. In *Journal of In-service Education*, 31:2, 235-250

Available online at:

<https://www.tandfonline.com/doi/abs/10.1080/13674580500200277>

**3 Links to further examples of Continuing Professional Development Frameworks**

**3a British Council Continuing Professional Development Frameworks**

British Council Continuing Professional Development (CPD) Framework for teachers

<https://www.teachingenglish.org.uk/sites/teacheng/files/CPD%20framework%20for%20teachers_WEB.PDF>

British Council Continuing Professional Development (CPD) Framework for teacher educators

<https://www.teachingenglish.org.uk/sites/teacheng/files/teacher_educator_framework_final_webv1_0.pdf>

**3b CPDFs from other countries**

**Cambodia:** Continuous Professional Development Framework for Teachers and School Directors 2019-2023 (2019) Ministry of Education, Youth and Sport:

[www.unesco.org/new/fileadmin/MULTIMEDIA/FIELD/Phnom\_Penh/pdf/MoEYS\_CPD\_Framework\_FD06\_AJ\_140919\_en\_clean.pdf](http://www.unesco.org/new/fileadmin/MULTIMEDIA/FIELD/Phnom_Penh/pdf/MoEYS_CPD_Framework_FD06_AJ_140919_en_clean.pdf)

**Ireland**: Cosán: Framework for Teachers’ Learning (2016) The Teaching Council

[www.teachingcouncil.ie/en/publications/teacher-education/cosan-framework-for-teachers-learning.pdf](http://www.teachingcouncil.ie/en/publications/teacher-education/cosan-framework-for-teachers-learning.pdf)

**Rwanda:** The National Teacher CPD Framework (2019) Rwanda Education Board:

[www.eenet.org.uk/resources/docs/THE\_NATIONAL\_TEACHER\_CPD\_FRAMEWORK-Booklet-B5Size.pdf](http://www.eenet.org.uk/resources/docs/THE_NATIONAL_TEACHER_CPD_FRAMEWORK-Booklet-B5Size.pdf)